મુંબઈમાં વરસાદને લીધે શનિવારે કલ્યાણ ખાતે રોડ પર બાઈક સ્લીપ થતા પાછળ બેઠેલી 40 વર્ષીય મહિલાનું ખાનગી બસના પાછળના ટાયરમાં આવી જતા મોત થયું હતું. પ્રાપ્ત વિગતો મુજબ મનીષા ભોઈર સરકારી શાળામાં પ્યૂન તરીકે ફરજ બજાવે છે અને તે તેના સંબંધી સાથે મોટરસાઈકલ પર બેસી જઈ રહી હતી ત્યારે વરસતા વરસાદમાં ખાડો આવતા બાઈક સ્લીપ થયું હતું અને ભોઈર નીચે પટકાતા પાછળથી આવી રહેલી ખાનગી બસનું પાછલું ટાયર તેના માથા પર ફરી વળ્યું હતું. ગંભીર રીતે ઈજા પામેલા ભોઈરને હોસ્પિટલ ખસેડાયા હતા જ્યાં તેમને મૃત જાહેર કરાયા હતા. મુંબઈ પોલીસે લોકોને કામ સિવાય મુસાફરી નહીં કરવા અરજ કરી છે.